Lav et referat af nedenstående tekst:

Tekst:
Omkring klokken et natten til søndag fik Nordjyllands Politi en anmeldelse om en bil, der kørte rundt i Brønderslev centrum, og som ifølge anmeldelsen så mistænksom ud, fortæller vagtchef ved Nordjyllands Politi Bruno Brix. - Vi kommer derop og får en patrulje bagefter bilen, hvor de forsøger at stikke af. Det foregår i rimelig høj hastighed mod Hjørring, og vi får flere patruljer ud og får smidt stinger spikes (sømmåtte, red. ), siger Bruno Brix. Det var en en 16-årig, narkopåvirket dreng, der sammen med en anden dreng og pige på henholdsvis 16 og 17 år forsøgte at stikke af fra politiet i en stjålet bil. Det endte med, at politiet måtte lægge en sømmåtte ud for at stoppe bilen, som fik standset bilen. Herefter stak den 16-årige fører af fra politiet. - Der var hundepatrulje med, som fandt føreren af bilen ikke så langt derfra og anholdt ham. Han er blevet sigtet for kørsel med narko i blodet og for brugstyveri af bilen, siger vagtchef hos Nordjyllands Politi Bruno Brix. De to andre blev anholdt på stedet. Både passagerne og føreren af bilen er afhørt og sidenhen løsladt.

Referat:
Natten til søndag blev en 16-årig dreng anholdt efter at have forsøgt at flygte fra politiet i en stjålet bil.